b'\n_START_ARTICLE_\n\xc4\x8casovni kot\n_START_SECTION_\nPovezava z rektascenzijo\n_START_PARAGRAPH_\n\xc4\x8casovni kot je razlika med trenutnim krajevnim siderskim \xc4\x8dasom (LST) in rektascenzijo (\xce\xb1)._NEWLINE__NEWLINE_Izra\xc4\x8duna se na naslednji na\xc4\x8din\xc2\xa0:_NEWLINE__NEWLINE_HA = LST \xe2\x80\x93 \xce\xb1\n_START_SECTION_\nLastnosti\n_START_PARAGRAPH_\nKot je pozitiven, \xc4\x8de je izrana to\xc4\x8dka zahodno od poldnevnika, oziroma je negativen, kadar je to\xc4\x8dka vzhodno od poldnevnika._NEWLINE_\xc4\x8casovni kot obi\xc4\x8dajno merimo v \xc4\x8dasovnih enotah urah (h), minutah (m), sekundah (s), pri tem je 360\xc2\xb0 enako 24h (1h = 15\xc2\xb0), podaja pa se tudi v kotnih enotah. Tako lahko \xc4\x8dasovni kot zavzame vrednosti med 0h in 24h. \xc4\x8ce pa navajamo \xc5\xa1e smer glede na poldnevnik, potem lahko zavzame vrednosti od 0h do 12h E (vzhodno) oziroma od 0h do 12h W (zahodno). Kadar je \xc4\x8dasovni kot ve\xc4\x8dji od 24h, mu odvzamemo 24h, \xc4\x8de pa je negativen mu 24h dodamo (HA = -2h je isto kot HA = 22h ali 2h E)._NEWLINE_Pozitiven \xc4\x8dasovni kot pove koliko \xc4\x8dasa je preteklo od trenutka, ko je nebesno telo bilo na krajevnem nebesnem poldnevniku oziroma koliko \xc4\x8dasa bo \xc5\xa1e potrebnega do prve naslednje kulminacije, \xc4\x8de je \xc4\x8dasovni kot negativen. Ko telo kulminira je njegov \xc4\x8dasovni kot enak 0h. Krajevni siderski \xc4\x8das je enak \xc4\x8dasovnemu kotu pomladi\xc5\xa1\xc4\x8da. Pri opazovanju Sonca \xc4\x8dasovni kot meri \xc4\x8das, ki je potekel od Son\xc4\x8devega poldneva (15\xc2\xb0 za vsako uro ali 1\xc2\xb0 za vsake 4 minute). \xc4\x8ce za neko nebesno telo velja da ima \xc4\x8dasovni kot enak 5h, to pomeni, da bo kmalu za\xc5\xa1lo (\xc4\x8dez eno uro). Telo, ki ima \xc4\x8dasovni kot enak 0h, se nahaja na opazoval\xc4\x8devem poldnevniku na nebesni krogli. Telo s \xc4\x8dasovnim kotom 6h je na zahodnem obzorju, pri 18h pa je na vzhodnem obzorju. Kadar re\xc4\x8demo, da je nebesno telo 7 ur vzhodno, to pomeni, da ima \xc4\x8dasovni kot enak 17h._NEWLINE__NEWLINE_Za dolo\xc4\x8ditev lege nebesnega telesa vedno potrebujemo \xc5\xa1e eno nebesno koordinato, to je obi\xc4\x8dajno rektascenzija. \xc4\x8ce v nekem trenutku poznamo krajevni siderski \xc4\x8das, potem lahko izra\xc4\x8dunamo \xc4\x8dasovni kot poljubnega telesa na nebesni krogli. Primer: kadar je siderski \xc4\x8das enak 6h in ima nebesno telo rekascenzijo enako 7h, vemo, da bo nebesno telo pre\xc5\xa1lo krajevni poldnevnik \xc4\x8dez eno uro (HA = LST \xe2\x80\x93 \xce\xb1 = 6-7 = -1), ker je \xc4\x8dasovni kot enak 23h ali 1h E (vzhodno).'